ད་ལྟ་བར་དུ་སྨན་རྩིས་ཁང་བཙུགས་ནས་ལོ་འདི་དག་ཕྱིན་པ་རེད།ལོ་ཡུན་འདིའི་ནང་དུ་སློབ་ཕྲུག་མང་པོ་ཐོན་ཡོད་པ་རེད།ལས་ཀ་བྱས་ཏེ་གཞན་ཕན་དངོས་སུ་སྒྲུབ་སྡོད་ཀྱི་ཡོད་པ་རེད།ད་དུང་ཡང་གསོ་བ་རིག་པའི་སྐོར་དེ་མུ་མཐུད་ནས་ཡར་རྒྱས་ལ་གཏོང་ཐུབ་དགོས།སྔ་མོ་དུས་རབས་བརྒྱད་པའི་ནང་དུ་ཆོས་རྒྱལ་བཀའ་དྲིན་ཅན་གྱི་དབུ་ཁྲིད་འོག་ཁྱིམ་མཚེས་རྒྱལ་ཁབ་ཀྱི་གསོ་བ་རིག་པའི་མཁས་དབང་གདན་ཞུ་གནང་སྟེ་འཚོགས་པ་བྱུང་བ་རེད།ང་ཚོ་དུས་རབས་༢༡ནང་སླེབས་ཡོད་པས་ཚོགས་རྒྱུ་ཧ་ཅང་སྟབས་བདེ་བོ་རེད།སྔ་མོ་ཡིན་ན་ཚོགས་རྒྱུ་ཧ་ཅང་དཀའ་ལས་ཁག་པོ་རེད།དེང་སང་ཧ་ཅང་ལས་སླ་བོ་ཡིན་པས་ད་དུང་ང་ཚོར་གནའ་རབས་ཀྱི་རིག་གཞུང་རྙིང་པ་ཞིག་ཡོད་པའི་ཐོག་ལ་དེང་སང་གི་རིག་གསར་གྱི་ཐོག་ནས་ལེགས་ཆ་ལེན་རྒྱུ་གང་ཡོད་པ་མུ་མཐུད་ནས་ཉམས་ཞིབ་བྱེད་ཐུབ་ན་ཞེས་སྔོན་མ་ནས་བཤད་ཀྱི་ཡོད།ཅེས་སོགས་བཀའ་སློབ་སྩལ་བ་དང་།